અનેક રાજકારણીય ઉહાપોહ બાદ તમિલનાડુને તેમના નવા મુખ્યમંત્રી મળી ગયા છે. રાજ્યપાલ સી.વિદ્યાસાગર રાવે ઇડાપડ્ડી કે.પલાનીસ્વામીને પદ અને ગોપનીયતાની શપથ અપાવી છે. આ પહેલાં રાજ્યપાલ રાવે પલાનીસ્વામીને સરકાર બનાવવા માટે આમંત્રિત કર્યા છે. જો કે, તેમણે 15 દિવસની અંદર બહુમત સાબિત કરવાની રહેશે. ગુરૂવારે સાંજે 4.30 વાગ્યે તેમનો શપથ ગ્રહણનો સમારોહ યોજાયો હતો. ઉલ્લેખનીય છે કે, પલાનીસ્વામી ઓલ ઇન્ડિયા અન્ના દ્રવિડ મુનેત્ર કડગમ(એઆઇએડીએમકે) મહાસચિવ શશિકલાની પસંદ છે.